b'\n_START_ARTICLE_\nTam\xc3\xa1s P\xc3\xa1l Kiss\n_START_PARAGRAPH_\nTam\xc3\xa1s P\xc3\xa1l Kiss (s. 19. toukokuuta 1991 Miskolc, Unkari) on unkarilainen moottoriurheilija.\n_START_SECTION_\nUra\n_START_PARAGRAPH_\nH\xc3\xa4n aloitti uransa karting-sarjoissa vuonna 1998. H\xc3\xa4n kilpaili vuoteen 2008 saakka voittaen kolme Unkarin mestaruutta. Vuonna 2008 Kiss kilpaili Sveitsin Formula Renault -sarjassa sijoittuen 14:nneksi. H\xc3\xa4n sijoittui kolmanneksi Unkarin E-2000-mestaruussarjassa samana vuonna. Vuonna 2009 Kiss kilpaili Britannian Formula Renault -sarjassa sijoittuen 13:nneksi. Seuraavana vuonna h\xc3\xa4n sijoittui sarjan kolmanneksi. Vuonna 2011 Kiss kilpaili GP3-sarjassa Tech 1 Racing -tallissa. H\xc3\xa4n voitti Espanjan sprinttikilpailun ja ker\xc3\xa4si kauden aikana 11 pistett\xc3\xa4 sijoittuen sijalle 16. Vuonna 2012 Kiss jatkoi GP3-sarjassa siirtyen Atech CRS Grand Prix  -talliin. H\xc3\xa4n sijoittui sarjan 12:ksi saavuttaen yhden palkintokorokesijan ja ker\xc3\xa4ten yhteens\xc3\xa4 38 pistett\xc3\xa4. Samana vuonna h\xc3\xa4n ajoi nelj\xc3\xa4 kilpailua World Series by Renault-sarjassa saavuttamatta pisteit\xc3\xa4. Vuonna 2013 Kiss ajoi Auto GP World Series -sarjassa. H\xc3\xa4n sijoittui sarjan viidenneksi, vaikka h\xc3\xa4n ei ollut mukana kauden kahdella ensimm\xc3\xa4isell\xc3\xa4 viikonloppuina. Vuonna 2014 Kiss jatkoi Auto GP -sarjassa sijoittuen loppupisteiss\xc3\xa4 sarjan toiseksi.'